laion/Wikipedia-Exotic huggingface dataset:
আম্রপালি (আম)

আম্রপালি আম আমের একটি জাত। ১৯৭১ সালে এই হাইব্রিড জাতটি উদ্ভাবন করা হয়। ভারতীয় কৃষি গবেষণা ইনস্টিটিউটের বিজ্ঞানী ড. পিযুষ কান্তি মজুমদার 'দশেরী' এবং 'নিলম' জাতের দুটি আমের সংকরায়নের মাধ্যমে নতুন এ জাতটি উদ্ভাবন করেন। যার নাম দেয়া হয় আম্রপালি। তারপর থেকে এই আমটি সারা ভারতের খামার এবং বাগানগুলিতে রোপন করা হয়েছে। পশ্চিমবঙ্গের নদিয়া জেলার চাকদহে আম্রপালি আম প্রথম রোপণ করা হয়। ভারতীয় আমের এ জাতটি বাংলাদেশে আসে ১৯৮৪ সালে। কৃষি সম্প্রসারণ অধিদপ্তরের মহাপরিচালক কৃষিবিদ এনামুল হক এবং চুয়াডাঙ্গার আজাদ হাইব্রিড নার্সারির কর্ণধার আবুল কালাম আজাদের যৌথ উদ্যোগে বাংলাদেশে এই জাতটি আমদানি করা হয়। এই জাতের বেশ কিছু বৈশিষ্ট্য রয়েছে। উন্নত জাতের আম এক গাছে এক বছর ফলে, পরের বছর ফলে না। কিন্তু আম্রপালি প্রতিবছর ফলে। এর মিষ্টতার পরিমাণ ল্যাংড়া বা হিমসাগরের চেয়ে বেশি। আম গাছটি গঠন ছোট, গাছে ছোট আকারের আমের গুচ্ছ ধরতে দেখা যায়। আমের রং কমলা-লাল এবং অন্যান্য বাণিজ্যিক জাতের আমের তুলনায় এতে প্রায় ২.৫-৩.০ গুণ বেশি বিটা ক্যারোটিন থাকে। তবে এই গাছের জীবনকাল সংক্ষিপ্ত। গড় ফলন প্রতি হেক্টরে ১৬ টন। সিং, রঞ্জন কুমার; সিং, আর এন (২০১০)। "Effect of Post Harvest Treatments on Shelf life of Mango (Mangifera indica L.) Fruits cv. Amrapali"। রিসার্চ জার্নাল অফ এগ্রিকালচারাল সায়েন্সেস (ইংরেজি ভাষায়)। ১ (৪): ৪১৫–৪১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফেমস ফ্যাটালস

ফেমস ফাটালেস হ'ল স্বতন্ত্র মহিলাদের পেশাদার কুস্তি প্রচার, যা কানাডার কুইবেকের মন্ট্রিয়লে অবস্থিত। ২০০৯ সালের সেপ্টেম্বরে, এনসিডাব্লু তাদের প্রথম এনসিডব্লিউ ফেমস ফ্যাটালসের প্রথম সংস্করণটি হোস্ট করেছিল যা উত্তর আমেরিকার অনেক যোদ্ধা মহিলাকে পুনরায় সংঘবদ্ধ করেছিল। এপ্রিল ২০১০ সালে লাস ভেগাসের কলিফ্লাওয়ার অ্যালি ক্লাবের ৪৫তম পুনর্মিলনের সময়, এনসিডব্লিউ ফেমস ফ্যাটালস ফিমেল ফাইট লিগের অংশ হিসাবে ঘোষণা করা হয়েছিল। ২০০৯ সালের নভেম্বরে, তারা ম্যাড ডগ তথ্যচিত্র প্রচারের অংশ হিসাবে মরিস ভাচন এবং পল ভাচনকে শ্রদ্ধা জানায়। নিম্নলিখিত রাস্টার ফেমস ফ্যাটালস ২৩ অনুসারে সঠিক। আলেক্সিয়া নিকোল - ফেমেস ফ্যাটালস চ্যাম্পিয়ন অ্যাশলে ভক্স আভা এভারেট সিসিল নাইক্স ডেভিয়েন আইভেলিস ভেলেজ কেসি স্পিনেলি কিম্বার লি লুফিস্টো মেভ ও'ফ্যারেল নেভিয়াহ নিকোল সাবয় প্রিসিলা কেলি স্যালি ভেদা স্কট মহিলাদের কুস্তির প্রচারের তালিকা http://slam.canoe.com/Slam/Wrestling/2014/11/06/22055306.html https://archive.today/20180126222243/http://slam.canoe.com/Slam/Wrestling/2014/11/06/22055306.html http://slam.canoe.com/Slam/Wrestling/2014/08/17/21879896.html https://archive.today/20180126221901/http://slam.canoe.com/Slam/Wrestling/2014/08/17/21879896.html http://slam.canoe.com/Slam/Wrestling/2009/11/09/11691441.html https://archive.today/20180126221619/http://slam.canoe.com/Slam/Wrestling/2009/11/09/11691441.html দাপ্তরিক ওয়েবসাইট টুইটারে ফেমস ফ্যাটালস ফেসবুকে ফেমস ফ্যাটালস
ফুলবাড়ী ইউনিয়ন, গোবিন্দগঞ্জ

ফুলবাড়ী ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা। ১৯৯৮ সালের পূর্বে গোবিন্দগন্জ সদর ইউনিয়নের অনতর্ভুক্ত ছিল। উক্ত সালে গোবিন্দগন্জ পৌরোসভা ঘোষণার পর ফুলবাড়ী ইউনিয়ন আলাদা হয়ে যায়। ফুটানিবাজারকে কেন্দ্র করে এ ইউনিয়নটি তার প্রশাসনিক কার্যক্রম চালায়। ফুটানি বাজার মাজার গুচ্ছ গ্রাম "১১ নং ফুলবাড়ী ইউনিয়ন"। বাংলাদেশ জাতীয় তথ্য বাতায়ন। সংগ্রহের তারিখ ২৩ জুলাই ২০২০।
এলিজাবেথ বার্গনার

এলিজাবেথ বার্গনার (২২ আগস্ট ১৮৯৭ - ১২ মে ১৯৮৬) ছিলেন একজন অস্ট্রিয়-ব্রিটিশ অভিনেত্রী। তিনি মূলত মঞ্চ অভিনেত্রী হিসেবে বার্লিন ও প্যারিসে অভিনয় করে খ্যাতি অর্জন করেন এবং পরবর্তীকালে লন্ডনে গিয়ে চলচ্চিত্রে কাজ শুরু করেন। তার সবচেয়ে উল্লেখযোগ্য কাজ হল মার্গারেট কেনেডি রচিত নাটক এসকেপ মি নেভার-এ জেমা জোন্স চরিত্র। তিনি লন্ডনে প্রথম এই চরিত্রে কাজ করেন এবং পরে তার ব্রডওয়ে মঞ্চে অভিষেককালীনও এই চরিত্রে কাজ করেন। এছাড়া তিনি এই নাটকের চলচ্চিত্ররূপে (১৯৩৫) এই চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৪৩ সালে তিনি ব্রডওয়েতে ফিরে যান এবং দ্য টু মিসেস ক্যারলস নাটকে অভিনয় করেন, যার জন্য তিনি ড্রামা লিগ থেকে অনন্য অভিনয়ের জন্য পদক লাভ করেন। বার্গনার ১৮৯৭ সালের ২২শে আগস্ট অস্ট্রো-হাঙ্গেরিয় সাম্রাজ্য (বর্তমান ইউক্রেন) ড্রোহবিখে জন্মগ্রহণ করেন। তার জন্মনাম এলিজাবেথ ইটেল। তার মাতা আনা রোজা (বিবাহপূর্ব ভাগনার) এবং পিতা এমিল ইটেল ছিলেন একজন বণিক। তিনি ধর্মনিরপেক্ষ ইহুদি পরিবারে বেড়ে ওঠেন। তিনি ১৪ বছর বয়সে প্রথম মঞ্চে অভিনয় করেন এবং পরের বছর ইনসব্রাকে অভিনয় করেন। ১৬ বছর বয়সে ভিয়েনায় থাকাকালীন তিনি একটি শেকসপিয়ারীয় কোম্পানির সাথে অস্ট্রিয় ও জার্মান প্রদেশে সফরে যান। তিনি একজন শিল্পীর মডেল হিসেবেও কাজ করেন। তিনি ভাস্কর ভিলহেল্ম লেমব্রুকের জন্য তার কাঙ্ক্ষিত ভঙ্গিতে নিজেকে উপস্থাপন করেন, লেমব্রুক তার প্রেমে পড়েছিলেন। তিনি ততদিনে মিউনিখ ও পরে বার্লিনে চলে যান। বার্গনার ১৯২৩ সালে তার প্রথম চলচ্চিত্র ডের ইভাঞ্জেলিমান-এ অভিনয় করেন। নাৎসিবাদের উত্থানের পর বার্গনার পরিচালক পল জিনারের সাথে লন্ডনে পাড়ি জমান এবং ১৯৩৩ সালে তারা বিবাহবন্ধনে আবদ্ধ হন। ১৯৩৪ সালের ২৬শে মার্চে প্রকাশিত টাইম পত্রিকা অনুসারে, এই যুগলের ক্যাথরিন দ্য গ্রেট (১৯৩৪) চলচ্চিত্রটি জার্মানিতে নিষিদ্ধ ঘোষিত হয়। লন্ডনে তিনি জে. এম. ব্যারি'র শেষ নাটক দ্য বয় ডেভিড (১৯৩৬)-এ অভিনয় করেন। ব্যারি মূলত এটি তারই জন্য রচনা করেছিলেন। এছাড়া তিনি মার্গারেট কেনেডি রচিত এসকেপ মি নেভার নাটকে জেমা জোন্স চরিত্রে অভিনয় করেন। তিনি লন্ডনে প্রথম এই চরিত্রে কাজ করেন এবং পরে তার ব্রডওয়ে মঞ্চে অভিষেককালীনও এই চরিত্রে কাজ করেন। এছাড়া তিনি এই নাটকের চলচ্চিত্ররূপে (১৯৩৫) এই চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। "Elisabeth Bergner"। Nndb.com। সংগ্রহের তারিখ ২২ জুলাই ২০২০।  "The Two Mrs. Carrolls Broadway @ Booth Theatre - Tickets and Discounts"। প্লেবিল (ইংরেজি ভাষায়)। সংগ্রহের তারিখ ২২ জুলাই ২০২০।  "Billboard"। নিয়েলসন বিজনেস মিডিয়া। ১৩ মে ১৯৪৪। সংগ্রহের তারিখ ২২ জুলাই ২০২০ – গুগল বুকস-এর মাধ্যমে।  Wien, Historisches Museum der Stadt (১৯৯৩)। --Unsere schwarze Rose Elisabeth Bergner (জার্মান ভাষায়)। Historisches Museum der Stadt Wien। সংগ্রহের তারিখ ২২ জুলাই ২০২০।  "The Age - Google News Archive Search"। দি এজ। সংগ্রহের তারিখ ২২ জুলাই ২০২০ – গুগল নিউজ-এর মাধ্যমে।  "Elisabeth Bergner"। জিউইশ উইমেন্‌স আর্কাইভ। সংগ্রহের তারিখ ২২ জুলাই ২০২০।  "The 8th Academy Awards - 1936"। অস্কার (ইংরেজি ভাষায়)। সংগ্রহের তারিখ ২২ জুলাই ২০২০।  উইকিমিডিয়া কমন্সে এলিজাবেথ বার্গনার সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে এলিজাবেথ বার্গনার (ইংরেজি) ইন্টারনেট মুভি ডেটাবেজে এলিজাবেথ বার্গনার (ইংরেজি) ফাইন্ড এ গ্রেইভে এলিজাবেথ বার্গনার (ইংরেজি) Virtual History – Tobacco cards
জেমি লি কার্টিস

জেমি লি কার্টিস (জন্ম ২২ নভেম্বর ১৯৫৮) হলেন একজন মার্কিন অভিনেত্রী, লেখিকা ও সক্রিয়কর্মী। তিনি ১৯৭৮ সালে জন কার্পেন্টারের ভীতিপ্রদ চলচ্চিত্র হ্যালোউইন-এ লরি স্ট্রোড চরিত্রে অভিনয়ের মধ্য দিয়ে তার চলচ্চিত্র জীবন শুরু করেন। এই চলচ্চিত্রে তার অভিনয় তাকে ভীতিপ্রদ চলচ্চিত্রের শীর্ষ অভিনেত্রী হিসেবে খ্যাতি এনে দেয় এবং তিনি ১৯৮০-এর দশক জুড়ে একাধিক ভীতিপ্রদ চলচ্চিত্রে কাজ করেন, তন্মধ্যে রয়েছে দ্য ফগ, প্রম নাইট ও টেরর ট্রেন। তিনি তার অভিনীত লরি চরিত্রে হ্যালোউইন চলচ্চিত্রের অনুবর্তী পর্বসমূহ, তথা হ্যালোউইন টু (১৯৮১), হ্যালোউইন এইচ২০: টোয়েন্টি ইয়ার্স লেটার (১৯৯৮), হ্যালোউইন: রিসারেকশন (২০০২) ও হ্যালোউইন (২০১৮) চলচ্চিত্রে অভিনয় করেন। কার্টিস এছাড়াও বিভিন্ন ঘরানার চলচ্চিত্রে কাজ করেন। তিনি জনপ্রিয় হাস্যরসাত্মক চলচ্চিত্র ট্রেডিং প্লেসেস (১৯৮৩)-এ অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং আ ফিশ কলড ওয়ান্ডা (১৯৮৮) চলচ্চিত্রে অভিনয়ের জন্য শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। এছাড়া তিনি জেমস ক্যামেরনের মারপিটধর্মী হাস্যরসাত্মক চলচ্চিত্র ট্রু লাইজ (১৯৯৪)-এ হেলেন টাস্কার চরিত্রে অভিনয় করে সেরা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার, আমেরিকান কমেডি পুরস্কার ও স্যাটার্ন পুরস্কার অর্জন করেন। কার্টিস ১৯৫৮ সালের ২২শে নভেম্বর ক্যালিফোর্নিয়া অঙ্গরাজ্যের সান্তা মনিকায় জন্মগ্রহণ করেন। তার পিতা অভিনেতা টনি কার্টিস এবং মাতা অভিনেত্রী জ্যানেট লেই। তার পিতা ছিলেন ইহুদি এবং হাঙ্গেরিয় ইহুদি অভিবাসীর পুত্র। তার দুজন প্র-মাতামহী ডেনীয় ছিলেন, এবং তার মায়ের বাকি পূর্বপুরুষগণ জার্মান ও স্কটস-আইরিশ ছিলেন। জেমির বড় বোন কেলি কার্টিসও একজন অভিনেত্রী এবং তার পিতার অন্যান্য বিয়ের ফলে তার কয়েকজন সৎ ভাইবোন রয়েছে, তারা হলেন আলেকজান্ড্রা, অভিনেত্রী অ্যালেগ্রা, বেঞ্জামিন, ও নিকোলাস কার্টিস। ১৯৬২ সালে কার্টিসের পিতামাতার বিবাহবিচ্ছেদ ঘটে। কার্টিসের ভাষ্যমতে, বিবাহবিচ্ছেদের পর তার পিতা তাদের পাশে ছিল না এবং তিনি "পিতার দায়িত্ব পালনে আগ্রহী ছিলেন না।" "Jamie Lee Curtis Interview: Starring as Herself: Embracing Reality"। রিডার্স ডাইজেস্ট (ইংরেজি ভাষায়)। অক্টোবর ১৩, ২০০৭ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২০।  There/Hollywood, page 6, 1985, by Janet Leigh "Family for Tony Curtis"। টার্নার ক্লাসিক মুভিজ (ইংরেজি ভাষায়)। সংগ্রহের তারিখ ২২ জুলাই ২০২০।  অজানা প্যারামিটার |1= উপেক্ষা করা হয়েছে (সাহায্য) কাসাব্লাঙ্কা, টেড (অক্টোবর ২২, ২০১০)। "Source: Jamie Lee Curtis Written Out of Father's Will"। ই নিউজ (ইংরেজি ভাষায়)। সংগ্রহের তারিখ ২২ জুলাই ২০২০।  উইকিমিডিয়া কমন্সে জেমি লি কার্টিস সংক্রান্ত মিডিয়া রয়েছে। ইন্টারনেট মুভি ডেটাবেজে জেমি লি কার্টিস  (ইংরেজি)
সোনার তরী

সোনার তরী হল রবীন্দ্রনাথ ঠাকুর কর্ত্তৃক রচিত একটি বিখ্যাত বাংলা কাব্যগ্রন্থ। সমগ্র গ্রন্থটি বাংলা কাব্যের অন্যতম শ্রেষ্ঠ রোম্যান্টিক কাব্য সংকলন। এটি ১৮৯৪ সালে প্রথম প্রকাশিত হয়। এটি রবীন্দ্রনাথের কাব্য রচনার "মানসী-সোনার তরী পর্ব"-এর অন্তর্গত একটি উল্লেখযোগ্য সৃষ্টি। এতে তাঁর কাব্য প্রতিভার পরিপূর্ণ বিকাশ ঘটেছে। এটি তাঁর অসংখ্য কালোত্তীর্ণ কাব্যের মধ্যে একটি। কাব্যগ্রন্থটি কবি দেবেন্দ্রনাথ সেনের প্রতি উৎসর্গিত। ১৮৯১ থেকে ১৯০১ সালের মধ্যবর্তী সময়কাল পর্যন্ত রবীন্দ্রনাথ শিলাইদহের কুঠিবাড়িতে অবস্থান করেন। তখন তিনি যে সমস্ত বিখ্যাত কাব্য রচনা করেন সেগুলোর মধ্যে "সোনার তরী" অন্যতম। বাংলা ও বাঙালীর জীবনের নানা অপরূপ কাহিনী এবং কবির আত্ম অহমিকা থেকে মুক্তির আকাঙ্ক্ষা থেকেই "সোনার তরী" কাব্যের জন্ম। "সোনার তরী" কাব্যে এসে কবির মানবপ্রীতি নতুন মাত্রা পায়। এতে বাংলার বৃহত্তর জনজীবনের প্রতি আকর্ষণ লক্ষ্যনীয়। এ পর্যায়েই কবির কাব্য চেতনায় জীবনদেবতা তত্ত্বের উন্মেষ ঘটে। এই কাব্যের অনেকগুলি কবিতার সঙ্গে পদ্মাপাড়ের পল্লিপ্রকৃতির গভীর যোগ বিদ্যমান। রবীন্দ্রনাথের নিজের ভাষায়, "আমার বুদ্ধি এবং কল্পনা এবং ইচ্ছাকে উন্মুখ করে তুলেছিল এই সময়কার প্রবর্তনা, বিশ্বপ্রকৃতি এবং মানবলোকের মধ্যে নিত্য সচল অভিজ্ঞতার প্রবর্তনা। এই সময়কার কাব্যের ফসল ভরা হয়েছিল সোনার তরীতে।" "সোনার তরী" (কাব্যের নামকবিতা) কবিতাটিতে কবি জীবন ও তার কীর্তির ক্ষণস্থায়ী অস্তিত্বের কথা বলেছেন। এই কবিতার শেষ পংক্তিদুটি অবিস্মরণীয় - "শূন্য নদীর তীরে রহিনু পড়ি/ যাহা ছিল নিয়ে গেল সোনার তরী।" এই কাব্যের কয়েকটি উল্লেখযোগ্য কবিতা হল "সোনার তরী", "বিম্ববতী", "সুপ্তোত্থিতা", "বর্ষাযাপন", "হিং টিং ছট", "বৈষ্ণবকবিতা", "দুই পাখি", "যেতে নাহি দিব", "বসুন্ধরা", "নিরুদ্দেশ যাত্রা" ইত্যাদি। বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: সোনার তরী বিদ্যার্থী, নিতা (২০১৭-০৬-১৬)। "Voyage on golden boat..."। দ্য হিন্দু (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০৭-২৩।  "বাংলাদেশ ও রবীন্দ্রনা"। বাংলাদেশ প্রতিদিন। সংগ্রহের তারিখ ২০২০-০৭-২৩।  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান। রবীন্দ্রজীবনকথা, পৃ. ২০১ বাংলা সাহিত্যসঙ্গী, পৃ. ২৩৫ rabindra-rachanabali.nltr.org
পাইলড্রাইভার (যৌনাসন)

পাইলড্রাইভার একটি যৌন আসন বা কায়দাগত অবস্থান। প্রকৃত পাইল ড্রাইভার-এর নিম্নাভিমুখী গতির সাথে সাদৃশ্য অনুসারে এরূপ নামকরণ করা হয়েছে। যদিও উভয় অংশগ্রহণকারীর পক্ষে অবস্থানটি বেশ কঠিন, তবে এটি বিশেষত গ্রহণকারীর জন্য, যারা সম্মুখে বাঁকা হতে পারেন না, তাদের জন্য কিছুটা সুবিধাজনক। এই অবস্থানটি সেইসব অংশীদারদের জন্য উপযুক্ত যারা সাধারণ সচরাচর প্রচলিত আসন বা অবস্থানে যৌনসম্ভোগে ক্লান্ত হয়ে পড়েছেন। গ্রহণকারী তার পিঠের উপর ভর করে চিত হয়ে শুয়ে বার্চের অবস্থান নেয় এমনভাবে যাতে পা সোজা হয়ে থাকে এবং যতটা সম্ভব উপরে উঠে। প্রেরণকারী ব্যক্তি পায়ে ভর করে দাঁড়ায়, তার এক পা সোজা, অন্য একটি হাঁটু বাঁকানো এবং সহায়ক কোনো দেয়াল বস্তু তার পাশে থাকে। সে তার গ্রহণকারী অংশীদারটির একটি পা কাঁধে করে বাহুতে ফেলে দেয়। গ্রহণকারী তার দ্বিতীয় পায়ে প্রেরণকারীর শরীরে চাপ দেয়। প্রেরণকারী এক হাত দিয়ে গ্রহণকারীর হাঁটু ধরে এবং গ্রহণকারী প্রেরণকারীী পা ধরে থাকে এবং তার ঊরুসন্ধিতে আদর করে। এই অবস্থায় প্রেরণকারী অংশীদার উপরে দাঁড়িয়ে তার লিঙ্গ বা অন্য কোনও বস্তু নীচের দিকে গ্রহণকারী অংশীদারের যোনি বা মলদ্বারে প্রবেশ করান। Hartley, Nina; Levine, I. S. (২০০৬-১০-২৪)। Nina Hartley's Guide to Total Sex। Penguin। পৃষ্ঠা 92–। আইএসবিএন 978-1-58333-263-4। সংগ্রহের তারিখ ২৮ জুলাই ২০১১।  Taormino, Tristan (২০০৬-০১-১০)। The Ultimate Guide to Anal Sex for Women। Cleis Press। পৃষ্ঠা 111–। আইএসবিএন 978-1-57344-221-3। সংগ্রহের তারিখ ২৮ জুলাই ২০১১।  Patrick, Tera; Borzillo, Carrie (২০০৯-১২-৩১)। Sinner Takes All: A Memoir of Love, & Porn। Penguin। পৃষ্ঠা 63–। আইএসবিএন 978-1-59240-522-0। সংগ্রহের তারিখ ২৮ জুলাই ২০১১।  "Sex position #208 - Cello. Kamasutra"। SexPositions.Club (ইংরেজি ভাষায়)। ২০১৬-০৪-০৪। সংগ্রহের তারিখ ২০২০-০৭-২৩।
ধাতব বন্ডেজ

ধাতব বন্ধন বা ধাতব বন্ডেজ হলো বিডিএসএম ক্রিয়াকলাপের অংশ হিসাবে আজ্ঞাবহকে নিয়ন্ত্রণে রাখার জন্য ধাতব যন্ত্রপাতি ব্যবহারের সাথে জড়িত বন্ধন। কোনও দেহকে সুরক্ষিত করার জন্য দড়ি ব্যবহারের বিপরীতে ধাতব বন্ডেজে সাধারনত যত্ন সহকারে প্রস্তুতির প্রয়োজন হয়, কারণ অতিরিক্ত বাড়াবাড়িমূলক যন্তরগুলি হয়তো বিশেষজ্ঞের কাছ থেকে তৈরি করে আনতে হবে বা কিনতে হবে। সাধারণ হাতকড়া বা শিকল থেকে শুরু করে বিশেষভাবে নকশা করা চেয়ার বা জটিল বারের যন্তর(Device) পর্যন্ত ব্যবহৃত হতে পারে। দৃঢ় প্রকৃতির এবং ব্যক্তির উপরে স্থিত হওয়াসহ বিভিন্ন ধরনের প্রচুর পরিমাণ ওজন ধরে রাখার দক্ষতার কারণে শিকলগুলো মাঝে মধ্যে নিলম্বনের জন্য পছন্দ করা হয়। কারণ শিকল স্পর্শ করলে শীতল অনুভূত হয় এবং বেদম ছড়িয়ে পড়ে এবং চটকদার শৃঙ্খলা-দাসত্ব দৃশ্যে শ্রুতি ও স্পর্শকাতর সংবেদী উদ্দীপনা যোগ করে। একইভাবে অন্ধকারের পরিবেশকে আরো উপভোগ্য করে তুলতেও এটি ব্যবহার করা যেতে পারে। দড়ি বন্ডেজ বন্ডেজ (বিডিএসএম) Mass Sadist (২০০৬)। B. D. S. M. 4 Dummies। Lulu.com। পৃষ্ঠা 124। আইএসবিএন 978-1-4303-0975-8।
আব্দুস সালাম (শেরপুরের রাজনীতিবিদ)

আব্দুস সালাম (১৯৪২–১৭ মার্চ ২০১১) বাংলাদেশের শেরপুর জেলার রাজনীতিবিদ যিনি তৎকালীন জামালপুর-৭ ও শেরপুর-২ আসনের সংসদ সদস্য ছিলেন। আব্দুস সালাম ১৯৪২ সালে শেরপুর জেলার নালিতাবাড়ী উপজেলার নয়াবিল ইউনিয়নে জন্মগ্রহণ করেন। তৎকালীন ধনাঢ্য ব্যবসায়ী শের মামুদ সরকার ছিলেন তার পিতা। নিজ গ্রামে শেষ করেছিলেন প্রাথিকম শিক্ষা। এরপর উপজেলায় মাধ্যমিক এবং ঢাকা কলেজ ও ঢাকা বিশ্ববিদ্যালয়ে উচ্চশিক্ষা অর্জন করেন আব্দুস সালাম। আব্দুস সালাম কর্মজীবনের শুরুতে সুনামগঞ্জে ও জামালপুর আশেক মাহমুদ কলেজে অধ্যাপনা করেন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় স্বরাষ্ট্র উপমন্ত্রী হিসেবে দায়িত্ব পালন করেন। ১৯৮৬ সালে হোসাইন মুহাম্মদ এরশাদের সময় তিনি কৃষি প্রতিমন্ত্রীর দায়িত্ব পালন করেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন জামালপুর-৭ আসন থেকে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে শেরপুর-২ আসন থেকে সংসদ সদস্য নির্বাচিত হন। আব্দুস সালাম ১৭ মার্চ ২০১১ সালে শেরপুর জেলার নিজ বাড়িতে মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "নালিতাবাড়ীতে সাবেক মন্ত্রী অধ্যাপক আব্দুস সালামের স্মরণ সভা"। shamolbangla24.com। ১৮ মার্চ ২০১৭। ২৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২০।  ফেরদৌস, রিয়াদ আল (১৭ মার্চ ২০২৪)। "অধ্যাপক আবদুস সালাম: একজন মাটি ও মানুষের রাজনীতিক"। আওয়ার শেরপুর। সংগ্রহের তারিখ ১৭ মার্চ ২০২৪।
কুকুরের প্রজনন

নির্দিষ্ট গুণাবলী এবং বৈশিষ্ট্য বজায় রাখতে বা উৎপাদন করার উদ্দেশ্যে নির্বাচিত কুকুরকে সঙ্গম করানোর চর্চা হলো কুকুরের প্রজনন। কুকুর যখন এজাতীয় হস্তক্ষেপ ছাড়াই সন্তান উৎপাদন করে তখন তাদের বংশের বৈশিষ্ট্যগুলি প্রাকৃতিক নির্বাচনের দ্বারা নির্ধারিত হয়। তবে "কুকুরের প্রজনন" শব্দবন্ধটি কেবল কুকুরদের কৃত্রিম নির্বাচনের জন্য নির্দিষ্ট করে, যেখানে কুকুরকে তাদের মালিকরা ইচ্ছাকৃতভাবে প্রজনন করিয়ে থাকে। প্রজনন জিনতত্ত্বের বিজ্ঞানের উপর নির্ভর করে, তাই কুকুরের জিনতত্ত্ব, স্বাস্থ্য এবং কুকুরের উদ্দেশ্যে ব্যবহারের উপযুক্ত জ্ঞান সহ প্রজনন-উপযুক্ত কুকুরকে প্রজনন করানোর চেষ্টা করা হয়।[তথ্যসূত্র প্রয়োজন] যদি ডিম্বস্ফোটনের দিন থেকে পরিমাপ করা হয় তবে একটি কুকুরের গর্ভধারণের দৈর্ঘ্য ৬৩ দিন হয়। যেহেতু ডিম্বস্ফোটনের সঠিক তারিখ নির্ধারণ করা শক্ত, তাই গর্ভধারণের সময়কাল গণনা করার সময় প্রায়শই ত্রুটি ঘটে। ফিনোপিয়ান টিউবে ক্যানাইন শুক্রাণু ১০ থেকে ১১ দিন বেঁচে থাকতে পারে তাই যদি কোনও কুকুরীকে ওসাইটিস (ডিম্বাশয়) নিষিক্ত হওয়ার ১০ দিন পূর্বে প্রজনন করানো হয় তবে তার গর্ভকালীন দৈর্ঘ্য ৭০ দিনের মতো হবে। যদি ওসাইটগুলি নিষেকের দিনই প্রজনন করানো হয় তবে তার গর্ভধারণের দৈর্ঘ্য হবে ৬০ দিন। কয়েক ঘণ্টা বয়সী শাবক তিনদিন বয়সী শাবক কয়েক সপ্তাহ বয়সী শাবক সাত সপ্তাহ বয়সী শাবক বারো সপ্তাহ বয়সী শাবক নবজাতক শাবক উপচর্যা প্রাকৃতিক প্রজনন মানুষের কোনো প্রকার হস্তক্ষেপ ছাড়াই (কিংবা যৎসামান্য হস্তক্ষেপ) কুকুর এবং কুকুরীর মধ্যে সংঘটিত হয়। কুকুর পিছন থেকে আরোহণ এবং কুকুরীর সাথে সঙ্গম শুরু করে। শুক্রাণুগুলো মূলত "বাঁধা" সময়কালে সরবরাহ হয় তবে কিছু শুক্রাণু সেই মুহুর্তের আগেই সরবরাহ হয়ে যেতে পারে। শুক্রাণু আরও গভীরে প্রবেশ করবে এবং নিষেকের জন্য ডিম্বাশয়ের সাথে মিলিত হবে বা জরায়ু প্রাচীরের সাথে নিজেকে সংযুক্ত করবে এবং রাসায়নিক/হরমোনাল সংকেতের জন্য অপেক্ষা করবে যা তাদের জানান দেয় যে ডিম্বাণু নির্গত হয়েছে। এরপরে সকল শুক্রাণুই ডিম্বাণুগুলোকে নিষিক্ত করার প্রতিযোগিতায় প্রথম হওয়ার চেষ্টায় অবতীর্ণ হয়। কোনো শুক্রাণু একবার ডিম্বাণু নিষিক্ত করলে অন্য কোনও শুক্রাণু ঐ ডিম্বাণুতে আর প্রবেশ করতে পারে না। নিষিক্ত ডিমগুলি তখন জরায়ুর হর্ন বরাবর নিয়মিত বিরতিতে নিজেকে রোপণ করে যেখানে প্রসবের সময় না হওয়া পর্যন্ত তারা বিকাশ অব্যাহত রাখবে। Seranne, Ann (১৯৮০)। The Joy of Breeding Your Own Show Dog। New York, N.Y: Howell Book House। আইএসবিএন 978-0-87605-413-0।  Breeder, Kelly Roper Dog; Exhibitor। "Dog Breeding for Beginners"। LoveToKnow (ইংরেজি ভাষায়)। সংগ্রহের তারিখ ২০২০-০৭-২৩।
হেদায়েতুল ইসলাম

হেদায়েতুল ইসলাম হেদা (আনু. ১৯৬২–১৭ ডিসেম্বর ২০১৭) ছিলেন বাংলাদেশের একজন রাজনীতিবিদ। তিনি শেরপুর-৩ আসনের সংসদ সদস্য ছিলেন। হেদায়েতুল ইসলাম আনু. ১৯৬২ সালে তৎকালীন পূর্ব পাকিস্তানের শেরপুরের শ্রীবরদীর খড়িয়াকাজিরচর ইউনিয়নের হালগড়া গ্রামে জন্মগ্রহণ করেন। তার পিতা সামছুল হক ঠিকাদার। পঞ্চম জাতীয় সংসদের বাংলাদেশ জাতীয়তাবাদী দলের শেরপুর-৩ আসনের সংসদ সদস্য সেরাজুল হক ২৮ অক্টোবর ১৯৯৪ সালে মৃত্যুবরণ করলে একই সালে উপনির্বাচন বিএনপির প্রার্থী হিসেবে হেদায়েতুল ইসলাম সংসদ সদস্য নির্বাচিত হয়েছিলেন। তিনি ১২ জুন ১৯৯৬ সালের সপ্তম ও ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে এবং ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে ইসলামী জাতীয় ঐক্যফ্রন্টের হয়ে শেরপুর-৩ আসন থেকে পরাজিত হয়েছিলেন। হেদায়েতুল ইসলাম ১৭ ডিসেম্বর ২০১৭ সালে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেন। "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "শ্রীবরদীর রাজনীতিবিদ হেদায়েতুল ইসলাম হেদার ইন্তেকাল"। সাপ্তাহিক শেরপুর। ১৭ ডিসেম্বর ২০১৭। ২৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২০।  শেরপুর প্রতিনিধি (৬ ডিসেম্বর ২০১৮)। "শেরপুর-৩: চাচা লড়ছেন নৌকা নিয়ে, ভাতিজা ধানের শীষে"। দৈনিক যুগান্তর। ২৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২০।
অনসূয়া আব্বাসি

অনসূয়া আব্বাসি হচ্ছেন পাকিস্তানের একজন টেলিভিশন অভিনেত্রী। পাকিস্তান টেলিভিশনে শিশুশিল্পী হিসেবে কাজ শুরু করা অনসূয়া বড়ো হয়ে এমটিভি পাকিস্তানে ভিজে (ভিডিও জকি) হিসেবে চাকরি করেন। এছাড়াও তিনি বিভিন্ন বিজ্ঞাপনের মডেল হয়েছেন এবং আগ টিভি এবং জিও টিভিতেও চাকরি করেছেন কিন্তু তিনি পরে অভিনয় করা শুরু করেন। তার অভিনীত জনপ্রিয় টিভি ধারাবাহিক হচ্ছে মেরা ছায়ে ২ (২০১২), মেরি স্যাহেলি মেরি হামজোলি (২০১২), টুটে হুয়ে পেড় (২০১৩), নানহি (২০১৩), পিয়ারে আফজাল (২০১৩), মালিকা-এ-আলেয়া (২০১৪), ভাওয়ার (২০১৪) এবং মালিকা-এ-আলেয়া ২য় মৌসুম (২০১৫)। তার জনপ্রিয় অধিকাংশ নাটকগুলোই জিও টিভির ছিলো, এছাড়াও কয়েকটি ছিলো এআরওয়াই ডিজিটালের। ২০১৪ সালের ২৭ সেপ্টেম্বর অনসূয়ার আইনান আরিফ (ক্রিকেটার তসলিম আরিফের ছেলে) এর সঙ্গে বিয়ে হয়। Afzal, Asfia। "Last episode of 'Pyare Afzal' in cinema tonight"। Brecorder.com। ২০১৫-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৫-১২-২২।  "Nominees announced for 2014 Lux Style Awards"। Dailytimes.com.pk। ২০১৪-০৮-১৯ তারিখে মূল থেকে আর্কাইভ করা। সংগ্রহের তারিখ ২০১৫-১২-২২।  "Anoushay Abbasi, Ainan Arif Abbasi tie the knot - Pakistan"। Dawn.com। সংগ্রহের তারিখ ২০১৫-১২-২২।  ইন্টারনেট মুভি ডেটাবেজে অনসূয়া আব্বাসি (ইংরেজি)
জুডি ডেভিস

জুডিথ ডেভিস (জন্ম ২৩ এপ্রিল ১৯৫৫) হলেন একজন অস্ট্রেলীয় অভিনেত্রী। তিনি চলচ্চিত্র, টেলিভিশন ও মঞ্চে তার কাজের জন্য পরিচিত। ৪০ বছরের অধিক সময়ের কর্মজীবনে তিনি তার বৈচিত্রময় কাজের জন্য তার প্রজন্মের অন্যতম সেরা অভিনেত্রী হিসেবে গণ্য এবং তার একাধিক কাজের সহকর্মী উডি অ্যালেন তাকে "বিশ্বের অন্যতম উত্তেজনাকর অভিনেত্রী" বলে অভিহিত করেন। তিনি একাধিক পুরস্কার অর্জন করেছেন, তন্মধ্যে রয়েছে আটটি অস্ট্রেলিয়ান একাডেমি অব সিনেমা অ্যান্ড থিয়েটার আর্টস পুরস্কার, তিনটি প্রাইমটাইম এমি পুরস্কার, দুটি বাফটা পুরস্কার ও দুটি গোল্ডেন গ্লোব পুরস্কার; এছাড়া তিনি দুটি একাডেমি পুরস্কারের মনোনয়ন পেয়েছেন। ডেভিস ১৯৭৭ সালে ন্যাশনাল ইনস্টিটিউট অব ড্রামাটিক আর্ট থেকে স্নাতক সম্পন্ন করেন, সেখানে তিনি রোমিও অ্যান্ড জুলিয়েট নাটকে মেল গিবসনের বিপরীতে অভিনয় করেছিলেন। ডেভিস অস্ট্রেলিয়াতেই অধিকাংশ মঞ্চনাটকে কাজ করেছেন, তন্মধ্যে রয়েছে পিয়াফ (১৯৮০), হেডা গ্যাবলার (১৯৮৬), ভিক্টরি (২০০৪) ও দ্য সিগাল (২০১১)। এছাড়া তিনি ১৯৮২ সালে লন্ডনে ইনসিগনিফিক্যান্ট নাটকে অভিনয় করেছিলেন, এই কাজের জন্য তিনি শ্রেষ্ঠ অভিনেত্রী বিভাগে লরন্স অলিভিয়ে পুরস্কারে মনোনীত হয়েছিলেন, এবং ১৯৮৯ সালে লস অ্যাঞ্জেলেসে হ্যাপগড নাটকে অভিনয় করেছিলেন। তিনি ২০১৭ সালে ন্যাশনাল ইনস্টিটিউট অব ড্রামাটিক আর্টে ফিরে আসেন এবং লাভ অ্যান্ড মানি নাটকের নির্দেশনা প্রদান করেন। তিনি মাই ব্রিলিয়ান্ট ক্যারিয়ার (১৯৭৯) চলচ্চিত্রে অভিনয়ের জন্য শ্রেষ্ঠ অভিনেত্রী ও শ্রেষ্ঠ সম্ভাবনাময় অভিনেত্রী বিভাগে দুটি বাফটা পুরস্কার অর্জন করেন। তিনি উইন্টার অব আওয়ার ড্রিমস (১৯৮১) চলচ্চিত্রের জন্য শ্রেষ্ঠ অভিনেত্রী বিভাগে এবং হুডউইঙ্ক (১৯৮১) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে দুটি অস্ট্রেলিয়ান ফিল্ম ইনস্টিটিউট পুরস্কার লাভ করেন। তিনি আ প্যাসেজ টু ইন্ডিয়া (১৯৮৪) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে এবং হাজবেন্ডস অ্যান্ড ওয়াইভস (১৯৯২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এর ফলে তিনি এই দুই বিভাগে অস্কারে মনোনীত প্রথম অস্ট্রেলীয় এবং অস্কারে মনোনীত চতুর্থ অস্ট্রেলীয় অভিনেত্রী। বিসকিন্ড, পিটার। "Gods and Monsters: Thirty Years of Writing on Film and Culture"। গুগল বুকস (ইংরেজি ভাষায়)। সংগ্রহের তারিখ ২৩ জুলাই ২০২০।  "Judy Davis In The Eye Of The Storm"। এশিয়া প্যাসিফিক স্ক্রিন একাডেমি (ইংরেজি ভাষায়)। ২০১১। সংগ্রহের তারিখ ২৩ জুলাই ২০২০। [স্থায়ীভাবে অকার্যকর সংযোগ] পাওয়ার্স, জন (ডিসেম্বর ৩, ২০০৯)। "Judy Davis, Inspiring 'Brilliant Career's 30 Years Later [sic]"। npr.org (ইংরেজি ভাষায়)। সংগ্রহের তারিখ ২৩ জুলাই ২০২০।  উইকিমিডিয়া কমন্সে জুডি ডেভিস সংক্রান্ত মিডিয়া রয়েছে। অলমুভিতে জুডি ডেভিস ইন্টারনেট মুভি ডেটাবেজে জুডি ডেভিস (ইংরেজি) টার্নার ক্লাসিক মুভিজ ডেটাবেজে জুডি ডেভিস (ইংরেজি)
সিরাজুল ইসলাম (নেত্রকোণার রাজনীতিবিদ)

সিরাজুল ইসলাম বাংলাদেশের নেত্রকোণা জেলার রাজনীতিবিদ ও নেত্রকোণা-১ আসনের সাবেক সংসদ সদস্য। সিরাজুল ইসলাম নেত্রকোণা জেলায় জন্মগ্রহণ করেন। সিরাজুল ইসলাম ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ও ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নেত্রকোণা-১ আসন থেকে সংসদ সদস্য নির্বাচিত হন। "নেত্রকোণা জেলা"। বাংলাদেশ জাতীয় তথ্য বাতায়ন। ১৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০২০।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।